Ραφαέλ Καμάτσο

Ο Ραφαέλ Εουκλίντες Σοάρες Καμάτσο (πορτογαλικά: Rafael Euclides Soares Camacho, γενν. 22 Μαΐου 2000) είναι Πορτογάλος ποδοσφαιριστής, ο οποίος αγωνίζεται, από τις 12 Ιουλίου 2022, για τον Άρη Θεσσαλονίκης, ως δανεικός για ένα χρόνο,  από τη Σπόρτινγκ Λισαβόνας .

 Καριέρα 
Γεννήθηκε στη Λισαβόνα αλλά έχει καταγωγή από την Αγκόλα. Ο Καμάτσο εντάχθηκε στις ακαδημίες της Λίβερπουλ, ενώ προηγουμένως ανήκε στις ακαδημίες της Σπόρτινγκ Λισαβόνας. Η μεταγραφή του στις ακαδημίες της Λίβερπουλ έγινε στο τέλος της σεζόν 2015-16 μετά από επιτυχημένο δοκιμαστικό. Είναι ευέλικτος παίκτης ο οποίος μπορεί να παίξει οπουδήποτε στη πρώτη γραμμή, αλλά έχει παίξει και ως δεξιός μπακ καθώς και ως ουίνγκ μπακ.

Ο Καμάτσο ορίστηκε αναπληρωματικός για το ντέρμπι του Μέρζισαϊντ κατά της ομάδας της Πρέμιερ Λιγκ Έβερτον στις 7 Απριλίου 2018. Συγκεκριμένα ορίστηκε ως αναπληρωματικός μετά τον τραυματισμό του Αλμπέρτο Μορένο αλλά δεν αγωνίστηκε. Τον Δεκέμβριο του 2018 τοποθετήθηκε ως αναπληρωματικός στους αγώνες εναντίον της Μπέρνλι και της Μάντσεστερ Γιουνάιτεντ. Έκανε το ντεμπούτο του ως επαγγελματίας ποδοσφαιριστής στον αγώνα του τρίτου γύρου του Κυπέλλου Αγγλίας εναντίον των Γουλβερχάμπτον Γουόντερερς στις 7 Ιανουαρίου 2019, ενώ δώδεκα μέρες αργότερα έκανε το ντεμπούτο του στην Πρέμιερ Λιγκ σε νίκη 4-3 εναντίον της Κρίσταλ Πάλας.

Στις 27 Ιουνίου 2019 ο Καμάτσο υπέγραψε με τη Σπόρτινγκ, σηματοδοτώντας την επιστροφή του στην πορτογαλική ομάδα μετά από 3.5 χρόνια.Τη σεζόν 2019-20 αγωνίστηκε 26 φορές με τη φανέλα της Σπόρτινγκ σε πρωτάθλημα, Κύπελλο και Europa League. Την σεζόν 2020-21 αγωνίστηκε ως δανεικός στην πορτογαλική Ρίο Άβε, με την οποία κατέγραψε 11 συμμετοχές και 3 γκολ. Την σεζόν 2021-2022 παραχωρήθηκε ξανά ως δανεικός στην Μπελενένσες, με τη φανέλλα της οποίας αγωνίστηκε 16 φορές στο πορτογαλικό πρωτάθλημα και μια φορά στο Κύπελλο. Στις 12 Ιουλίου 2022, ανακοινώθηκε η παραχώρησή του (εκ νέου με ετήσιο δανεισμό) στον  Άρη Θεσσαλονίκης.http://www.voria.gr/article/podosferistis-tou-ari-ke-episima-o-rafael-kamatso  

Άρης Θεσσαλονίκης
Με τους κίτρινους κατέγραψε συνολικά 32 εμφανίσεις (25 για το πρωτάθλημα, 3 για το κύπελλο Ελλάδας και 4 για το Γιουρόπα Κόνφερενς Λιγκ) όμως μόνο στις 9 από αυτές ξεκίνησε ως βασικός. Ολοκλήρωσε την παρουσία του στη Θεσσαλονίκη έχοντας πετύχει συνολικά 3 τέρματα και δίνοντας 2 ασίστ.http://www.slgr.gr/el/player/3938/http://www.novasports.gr/sport/podosfairo/event/super-league-1/article/12913874/aris-o-kamatso-paramenei-ektos-sportingk/  Ωστόσο αυτό που θα μείνει για πάντα χαραγμένο στη μνήμη του ελληνικού κοινού είναι σίγουρα η απίστευτη ευκαιρία που έχασε ο Καμάτσο μπροστά σε κενή εστία στις καθυστερήσεις του αγώνα Μακαμπί Τελ Αβίβ- Άρη, και εν πολλοίς έκρινε την πρόκριση στον επόμενο γύρο της διοργάνωσης http://www.metrosport.gr/terastia-chameni-eykairia-apo-ton-kamatso-na-meiosei-sto-finale-612799http://www.aftodioikisi.gr/athlitika/makampi-tel-aviv-aris-2-0-echase-to-achasto-o-kamatso/http://www.newsbreak.gr/athlitika/364513/i-chameni-eykairia-toy-kamatso-katadikase-ton-ari/.

 Στατιστικά 

 Συλλογική σταδιοδρομία 

+Εμφανίσεις και τέρματα ανά σεζόν, σύλλογο και διοργάνωσηΣύλλογοςΣεζόνΠρωτάθλημαΕγχώριο ΚύπελλοΛιγκ ΚαπΕμφανίσεις σε ευρωπαϊκές ομάδεςΣυνολικάΌνομα πρωταθλήματος ΕμφανίσειςΓκολ ΕμφανίσειςΓκολ ΕμφανίσειςΓκολ ΕμφανίσειςΓκολ ΕμφανίσειςΓκολΛίβερπουλ2018-19Πρέμιερ Λιγκ1010000020Σπόρτινγκ Λισαβόνας2019-20Πριμέιρα Λίγα90103140171Άρης Θεσσαλονίκης2022-23Σούπερ Λίγκα252300041323Σύνολο σταδιοδρομίας352503181514

 Παραπομπές 

Κατηγορία:Ποδοσφαιριστές Πρέμιερ Λιγκ
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Άρη Θεσσαλονίκης
Κατηγορία:Πορτογάλοι ποδοσφαιριστές